दंगल में महिलाओंं ने भी खूब दिखाया दमखम, अखाड़े में उतरे 92 पहलवान
पुरुष पहलवानों के 40 जोड़ों ने की शिरकत
महिला पहलवानों के 06 जोड़े हुए शामिल
बंजारी दशहरा मैदान | कम्युनिटी रिपोर्टर
श्री हनुमान व्यायाम शाला के तत्वावधान में विधायक ईनामी दंगल प्रतियोगिता का आयोजन बंजारी दशहरा मैदान में रविवार को किया गया। दंगल में महिलाएं अपना दमखम दिखाने में कहीं पर भी पीछे नजर नहीं आईं। वहीं पुरुष पहलवानों ने भी अपने दाव-पेंच दिखाकर दर्शकों को रोमांचित कर दिया। दंगल में पुरुषों में भोपाल के सिकंदर ने अखिलेश को पांच मिनट में धूल चटा दी। वहीं महिलाओं में भोपाल की अंतरराष्ट्रीय खिलाड़ी सुषमा सरयाम ने सोहागपुर की फेमस पहलवान सोमन को महज 5 मिनट में हराकर लोगों को हैरत में डाल दिया। दंगल में पहलवानों की कुश्ती देख दर्शकों की तालियों से पूरा दशहरा मैदान गूंज उठा। कार्यक्रम में भूपेंद्र माली, ताराचंद मारण, संजय श्रीवास्तव, सुनील सक्सेना मौजूद रहे। इस दौरान जब पहलवान दूसरे पहलेवान को पटखनी देते तो दर्शका तालियां बजाकर मुकाबले का मजा ले रहे थे।
दंगल प्रतियोगिता के दौरान हुए मुकाबले में पुरुष पहलवानों के साथ महिला पहलवानों ने भी खूब दम दिखाया।
दशहरा मैदान में 92 पहलवान दंगल में उतरे। आयोजक समिति के अध्यक्ष ओमप्रकाश अहिरवार व सचिव संदीप सिंह परिहार ने बताया कि दंगल में पुरुष वर्ग के 40 जोड़े और महिला वर्ग से 6 जोड़े दंगल में उतरे हैं। दंगल में भोपाल से सिकंदर, प्रियंका यादव, सुषमा, सोहागपुर से सुनील, दीपक, सिवनी मालवा से दीपक, सुशांत, करण विक्की, सागर से गौरव, शुभम केसरी पहलवान विजेता रहे। इनको शील्ड और इनामी राशि देकर सम्मानित किया गया।
अखाड़ा के निर्माण की घोषणा
आयोजक समिति द्वारा अखाड़ाे के निर्माण की मांग पर विधायक से की गई। इस पर विधायक रामेश्वर शर्मा ने कहा कि जल्द ही उपनगर में अखाड़ बनाया जाएगा, ताकि कोलार में कुश्ती को बढ़ावा देने के लिए प्रतियोगिताओं का आयोजन भविष्य में भी कराया जा सके।
सुषमा ने जीता खिताब
मिट्टी और बुरादे का अखाड़े में कुश्ती की दाव-पेंच लगाते पहलवान एक-दूसरे से जोर आजमाइश करते नजर आए। सभी एक-दूसरे को चित करने के लिए अपने दाव लगा रहे थे। वहीं दर्शक अपने-अपने खिलाड़ी को सपोर्ट करते दिखे। इस दंगल में 80 पुरुष पहलवानों ने भाग लिया। जबकि छह महिला पहलवानों ने भी अपने दाव दिखाए। प्रतियोगिता में जिला सागर से आई लकी पहलवान की आठ सदस्यीय टीम का दबदबा दिखा। वहीं महिलाओं में भोपाल की अंतरराष्ट्रीय खिलाड़ी सुषमा सरयाम ने सोहागपुर की फेमस पहलवान सोनम को चारों खाने चित कर खिताबी जीत दर्ज की। पुरुषों में भोपाल के सिकंदर ने अखिलेश को हराकर दंगल जीत लिया।
hin_Deva hin_Deva mag_Deva bho_Deva hin_Deva hin_Deva bho_Deva bho_Deva hin_Deva awa_Deva hin_Deva